Victoria Principal

Victoria Principal (* as Concettina Ree Principale 3. Januar 1950Na en Interview op Dallas Interviews is se 1950 boren. Fukuoka, Japan) is en US-amerikaansche Schauspelersche, Produzentin un Schrieversche.

 Leven un Wark 
Principal is de öllere vun twee Döchter vun den US-amerikaanschen Air Force-Sergeant Victor Principal un sien Fro Bertha Ree Veal. Ehr Afstammen is en Mischen vun italieensch, engelsch un philippinsch. Ehr Vadder is faken an verschedene Öörd insett worrn, dorüm is Principal ok in verschedene Städer groot worrn. Ünner annern is se in London, Florida, Puerto Rico, Massachusetts un Georgia opwossen. Miet fief Johren hett se dat eerste mol in en Warfspot mitspeelt un dor den eersten Kuntakt mit de Schauspeleree hatt.

Wiel ehr Highschool-Tiet is se Fotomodell worrn. Mit 19 Johren is se as „Miss Miami“ wählt worrn. Dorna is se na New York City gahn un hett dor as Mannequin un Schauspelersche arbeit. Een Johr later, 1970, hett se för’t Playboy-Magazin poseert.

In’t Johr 1972 harr Principal ehr eerste Filmrull in den Speelfilm The Life and Times of Judge Roy Bean vun John Huston. Se speel dor in de Siet vun Paul Newman un Anthony Perkins un weer glieks för den Golden Globe vörslahn. 1973 speel se en Naaktszeen in den Film The Naked Ape. Een Johr later harr se mit ehr Rull in Earthquake ehrn Dörbrook. Na wietere lütte Rullen speel se vun 1978 bit 1987 „Pamela Barnes Ewing“ in de US-amerikaanschen Feernsehreeg Dallas.

Anfang vun de 1980er Johren weer se en Tiet lang mit Andy Gibb tosamen. 1985 hett se den bekannten Schönheitschirurg Harry Glassman heiraat. De Eh is 2006 scheedt worrn.

 Filmografie (Utwahl) 
 Johr Titel Synchroonsnacker 1972 The Life and Times of Judge Roy Beandt.: Das war Roy Bean   1973 The Naked Ape   1974 Earthquakedt.: Erdbeben Joseline Gassen 1976 I Will… I Will… For Nowdt.: Ich will, ich will… vielleicht? Dagmar Heller 1976 Vigilante Forcedt.: Das Gesetz sind wir Beate Menner 1980 Pleasure Palace, Feernsehndt.: Alles oder nichts   1982 Not Just Another Affair, Feernsehndt.: Auf einmal ist es Liebe Beate Menner (Synchro 1985) 1978-87 Dallas, Feernsehreeg Beate Menner 1987 Mistress, Feernsehn   1989 Naked Lie, Feernsehndt.: Nackte Lügen Beate Menner 1989 Blind Witness, Feernsehndt.: Blinde Zeugin Beate Menner (Synchro 1991) 1990 Sparks: The Price of Passion, Feernsehndt.: Der Preis der Leidenschaft Simone Brahmann (Synchro 1994) 1991 Don’t Touch My Daughter, Feernsehndt.: Das Gesetz der Angst Beate Menner 1992 The Burden of Proof, Feernsehndt.: Unter der Last der Beweise Andrea L’Arronge 1993 River of Rage: The Taking of Maggie Keene, Feernsehndt.: Atemlose Flucht Beate Menner 1995 Dancing in the Dark, Feernsehndt.: Glaub mir! Beate Menner 1996 The Abduction, Feernsehndt.: Entführung aus Leidenschaft Evelyn Maron 1997 Love in Another Town, Feernsehndt.: Verliebt in einen jüngeren Mann Beate Menner 1998 Michael Kael contre la World News Companydt.: Michael Kael – Live aus Katango Beate Menner 2000-01 Titans, Feernsehreegdt.: Titans – Dynastie der Intrigen Beate Menner

 Utteken 
Principal hett bit hüüt noch keen Filmpriesen wunnen, man se weer fiefmol nomineert, dorünner tweemol för den Golden Globe. Dat eerste mol weer se 1973 in de Kategorie Veelversprekenst Nawasschauspelersche vörslahn, dat tweete mol 1983 in de Kategorie Best Serien-Hööftdorstellerin – Drama för ehr Rull in Dallas.

 Borns 

 Weblenken 


 Offizielle Websted (engelsch)

Kategorie:Schauspeler
Kategorie:Börger von de USA
Kategorie:Fru
Kategorie:Boren 1950